Lindelitunnelen

Lindelitunnelen er en motorveitunnel på E39 vest for Søgne i Kristiansand kommune i Agder fylke. Byggingen startet i mai 2019, og den åpnet for trafikk 24. november 2022 Tunnelen går under Lindelia og har to løp – hvert med en lengde på 610 meter.

Om tunnelen 
Tunnelen er en del av den nye motorveistrekningen mellom Fidjane vest for Kristiansand, og til Døle bru én mil øst for Mandal. Byggingen av den 19 kilometer lange strekningen startet høsten 2018, og den åpnet 24. november 2022. Motorveien og tunnelen ble bygget av AF Gruppen på vegne av Nye Veier.

Lindelitunnelen går under Lindelia og ligger mellom Lohnelierkrysset og Trysfjorden bru.

Den nye tunnelen erstattet den tidligere E39 gjennom Søgne, som har to kjørefelt. Den gamle veien gikk på vest- og sydsiden av Lindelitjønna, like syd for tunnelen.

Referanser

Se også 

 Veitunneler i Norge

Veitunneler i Kristiansand